CELEX: E2004J0008
Language: da
Date: 2005-07-01
Title: Domstolens dom af  1. juli 2005  i sag E-8/04 EFTA-Tilsynsmyndigheden mod Fyrstendømmet Liechtenstein  (Etableringsret — bopælspligt for ét medlem af en banks bestyrelse og ét medlem af dens direktion)

23.2.2006   
            
            
               DA
            
            
               Den Europæiske Unions Tidende
            
            
               C 45/15
            
         
      DOMSTOLENS DOM
   
   af 1. juli 2005
   i sag E-8/04 EFTA-Tilsynsmyndigheden mod Fyrstendømmet Liechtenstein
   
      (Etableringsret — bopælspligt for ét medlem af en banks bestyrelse og ét medlem af dens direktion)
   
   (2006/C 45/11)
   I sag E-8/04, EFTA-Tilsynsmyndigheden mod Fyrstendømmet Liechtenstein, hvor EFTA-Domstolen blev anmodet om at afsige kendelse om, at Fyrstendømmet Liechtenstein havde misligholdt sine forpligtelser efter EØS-aftalens artikel 31 ved fortsat at anvende banklovens § 25 (Gesetz vom 21. Oktober 1992 über die Banken und Finanzgesellschaften), som kræver bopælspligt for mindst ét medlem af bestyrelsen og ét medlem af direktionen i en bank, der er etableret på dets område, afsagde Domstolen, sammensat af præsident Carl Baudenbacher og dommerne Per Tresselt (refererende dommer) og Thorgeir Örlygsson, den 1. juli 2005 følgende dom:
   
               1.
            
            
               Fyrstendømmet Liechtenstein har misligholdt sine forpligtelser efter EØS-aftalens artikel 31 ved fortsat at anvende banklovens § 25 (Gesetz vom 21. Oktober 1992 über die Banken und Finanzgesellschaften), som kræver bopælspligt for mindst ét medlem af bestyrelsen og ét medlem af direktionen i en bank, der er etableret på dets område.
            
         
               2.
            
            
               Fyrstendømmet Liechtenstein pålægges at betale sagsomkostningerne.